**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Одобряване на МЕМОРАНДУМ за партньорство за социална услуга –„Подкрепа начало на самостоятелен живот“ (ПНСЖ) със Сдружение с нестопанска цел „SOS Детски селища България”.

**УВАЖАЕМИ ОБЩИНСКИ СЪВЕТНИЦИ,**

Сдружение с нестопанска цел „SOS Детски селища България”, е неправителствена правозащитна организация, която развива социални услуги за деца и семейства и изпълнява застъпнически инициативи в подкрепа и за подобряване благосъстоянието на децата и младежите в България.

Разбирането на Сдружението по отношение на Подкрепата за независим живот за напускащите алтернативна грижа младежи е, че тя е ключова и неизменна част от цялостната грижа и подкрепа за децата и младежите. Тя е широко застъпена и е един от приоритетите на Сдружението, който е отразен в политиките и процедурите на социалните услуги, развивани и предоставяни от SOS Детски селища България.

Като социално отговорна организация Сдружение „SOS Детски селища България” се е доказала като един от водещите пионери в страната в предоставянето на подкрепа за напускащите алтернативна грижа младежи. Повече от 20 години чрез Програма „Начало на самостоятелен живот“ Сдружението предоставя подкрепа за напускащите приемна грижа и ЦНСТ (Център за настаняване от семеен тип) младежи в ключовия за тях и съпътстван от редица трудности първоначален период на адаптация в самостоятелния им живот и пълноценното им интегриране в обществото.

В тази връзка СНЦ „SOS Детски селища България” и община Русе подписаха МЕМОРАНДУМ за партньорство за социална услуга – „Подкрепа начало на самостоятелен живот“ (ПНСЖ).

Планираните съвместни дейности между Сдружението и община Русе, обхващат реализиране на дейности за подкрепата за независим и самостоятелен живот, като комплекс от социални услуги, чиито цели са да насърчат и да подкрепят старта на младежите в самостоятелния им живот, чрез:

* постигане на устойчива заетост и редовен доход;
* осигуряване на подходящо жилище;
* продължаване или завършване на образование;
* получаване на здравни грижи;
* поемане на контрол и отговорност за живота си;

СНЦ „SOS Детски селища България” ще реализира със собствени средства социалната услуга „Подкрепа начало на самостоятелен живот“. Същата не ангажира община Русе с финансови средства, а е израз на доброто ни взаимоотношение и желание за добро партньорство в името на децата и младежите в грижа от община Русе.

Предвид гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието с общинска администрация, предлагам Общински съвет – Русе да приеме следното

**Р Е Ш Е Н И Е:**

На основание чл. 21, ал. 2 във връзка с ал. 1, т. 23, чл. 59, ал. 1 и чл. 61, ал. 1 от Закона за местното самоуправление и местната администрация общински съвет Русе

**РЕШИ :**

1. Одобрява подписаният МЕМОРАНДУМ за партньорство за социална услуга –„Подкрепа начало на самостоятелен живот“ (ПНСЖ) със Сдружение с нестопанска цел „SOS Детски селища България”.

**Приложение:** МЕМОРАНДУМ за партньорство за социална услуга –„Подкрепа начало на самостоятелен живот“ (ПНСЖ) със Сдружение с нестопанска цел „SOS Детски селища България”.

**ВНОСИТЕЛ:**

**ПЕНЧО МИЛКОВ**

*Кмет на Община Русе*

Съгласували:

**Енчо Енчев**

*Зам.-кмет Община Русе*

*Съласно Заповед № РД-01-537 от 05.03.2024 г. и*

*Заповед №1700 от 29.07.2024 г.*

**Милена Влахова**

*Директор дирекция „Соцални дейности и здравеопазване“*

**Гюлвер Даудова**

*Началник отдел ПНО*

Изготвил:

**Гергана Пашева**

*Главен експерт в отдел „Социални дейности“*