**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ЗЛАТОМИРА СТЕФАНОВА**

*За Кмет на Община Русе*

*/съгласно Заповед №РД-01-2641/02.09.2024г.*

*на Кмета на Община Русе*

**ОТНОСНО:** Откриване на процедура за провеждане на публичен търг с явно наддаване за продажба на общински имот в гр. Русе, ул. „Екзарх Йосиф“9

**УВАЖАЕМИ ОБЩИНСКИ СЪВЕТНИЦИ,**

В Общинска администрация е постъпило Заявление с вх. № ОИ-10-43/16.05.2024 г. от Веселин Велчев, с което изразява желание да закупи недвижим имот, находящ се в град Русе, Община Русе, Област Русе, по ул. „Екзарх Йосиф“ № 9.

Имотът, предмет на искането, представлява поземлен имот с идентификатор 63427.2.3131 по Кадастралната карта и кадастралните регистри на гр. Русе, с адрес: гр. Русе, ул. „Екзарх Йосиф“ № 9, с площ 165 кв. м, с трайно предназначение на територията: Урбанизирана, начин на трайно ползване: Ниско застрояване (до 10м), предмет на Акт № 7167/31.01.2014 г. за частна общинска собственост, вписан под № 157, том 4, н.д. 737, вх. рег. № 1600/14.02.2014г. по описа на Службата по вписвания – Русе.

Пазарната стойност на имота, определена от лицензиран оценител е в размер на **47 830,00 лв.** (четиридесет и седем хиляди осемстотин и тридесет лева), без дължими данъци и такси.

Стойността на имота,определена по нормативен метод, е в размер на **41 307 лв.** (четиридесет и една хиляди триста и седем лева), без дължими данъци и такси.

Данъчната оценка е в размер на **6 481,20 лв.** (шест хиляди четиристотин осемсдесет и един лева и двадесет стотинки), съгласно удостоверение, издадено от дирекция „Местни данъци и такси“ при Община Русе.

В свое заседание Комисията по общинска собственост с Протокол №6/17.06.2024 г. дава съгласие за провеждане на процедура за продажба на имота, чрез публичен търг с явно наддаване, след решение на Общински съвет – Русе.

Предложеното разпореждане не е включено в „Годишната програма за управление и разпореждане с имотите – общинска собственост в Община Русе през 2024 г.“

С оглед изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1 и ал. 9, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №6/17.06.2024 г. на КОС, Общински съвет **р е ш и:**

1. Допълва годишната програма за управление и разпореждане с имотите - общинска собственост за 2024 г. с продажба на поземлен имот с идентификатор 63427.2.3131 по Кадастралната карта и кадастралните регистри на гр. Русе, с адрес: гр. Русе, ул. „Екзарх Йосиф“ № 9, с площ 165 кв. м, с трайно предназначение на територията: Урбанизирана, начин на трайно ползване: Ниско застрояване (до 10м), предмет на Акт № 7167/31.01.2014 г. за частна общинска собственост, вписан под № 157, том 4, н.д. 737, вх. рег. № 1600/14.02.2014г. по описа на Службата по вписвания – Русе, с прогнозен приход от продажбата в размер на **47 830,00 лв.** (четиридесет и седем хиляди осемстотин и тридесет лева), без дължими данъци и такси.

2. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор 63427.2.3131 по Кадастралната карта и кадастралните регистри на гр. Русе, с адрес: гр. Русе, ул. „Екзарх Йосиф“ № 9, с площ 165 кв. м, с трайно предназначение на територията: Урбанизирана, начин на трайно ползване: Ниско застрояване (до 10м), предмет на Акт № 7167/31.01.2014 г. за частна общинска собственост, вписан под № 157, том 4, н.д. 737, вх. рег. № 1600/14.02.2014г. по описа на Службата по вписвания – Русе, с начална тръжна продажна цена **47 830,00 лв.** (четиридесет и седем хиляди осемстотин и тридесет лева), без дължими данъци и такси.

Дължимите данъци и такси да се определят след провеждане на търга и са за сметка на спечелилия търга участник – купувач.

Решението подлежи на контрол и на оспорване чрез Общински съвет – Русе, по реда предвиден в чл. 45 от ЗМСМА, във връзка с чл. 8, ал. 11 от ЗОС.

**Приложения** *–* копия на:

1. Заявление с вх. № ОИ-10-43/16.05.2024 г.;

2. АЧОС №7167/31.01.2014 г.;

3.Скица;

1. Експертна оценка;
2. Удостоверение за данъчна оценка;
3. Извлечение от протокол №6/17.06.2024 г. на КОС.

**ВНОСИТЕЛ:**

**ЗЛАТОМИРА СТЕФАНОВА**

*За Кмет на Община Русе*

*/съгласно Заповед №РД-01-2641/02.09.2024г.*

*на Кмета на Община Русе*